Griezmann har fremtiden på plads: Ved, hvor jeg spiller næste sæson | Tipsbladet.dk
Primera division Morten Jørgensen 9. Juni. 2019 kl. 10:20
Griezmann har fremtiden på plads: Ved, hvor jeg spiller næste sæson
Det er endnu ikke meldt ud, hvor Antoine Griezmann spiller i næste sæson, men franskmanden fortæller, at han ved, hvor det er.
Af Morten Jørgensen 9. Juni. 2019 kl. 10:20
Efter fem år i Atlético Madrid er det nu snart på andre græsbaner, at Antoine Griezmann skal slå sine folder til dagligt. Det er meldt ganske tydeligt ud, at han ikke fortsætter i den spanske storklub.
I stedet er der lagt op til et skifte til en af verdens største klubber, og han er både blevet sat i forbindelse med Barcelona, Manchester United og Paris Saint-Germain. På nuværende tidspunkt er rygterne omkring den franske verdensmester stilnet en anelse af, men han lader ikke selv til at være bekymret for, hvor han skal spille efter sommerferien.
Læs også: Atlético-præsident om Griezmann: Barcelona har ikke kontaktet mig
I et interview med Telematin fortæller han, at han er klar over, hvor han skal tjene sin løn fremover.
- Jeg ved, hvor jeg spiller næste sæson, lyder det klare svar fra den franske landsholdsspiller, som også er blevet sat i forbindelse med et skifte til David Beckhams nye MLS-hold, Inter Miami.
- Jeg kan kun sige, at det ikke bliver Miami, lyder afvisningen dog fra Antoine Griezmann.
Inter Miami vil starte med at spille kampe i løbet af 2020, og vil Antoine Griezmann også tørne ud for en ny klub.